"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Saate toob teieni misjoniühendus One Way Mission.
Tere tulemast saatesse!
Eelmisel korral lubasime rääkida meie tulevasest teletööst netis.
Minuga on stuudios Tapani Suonto.
Õpetusosas kuuleme Tapani Suontot teemal "Mooses ja madu".
One Way on otsustanud alustada netis töötava telekanaliga.
- Tapani Suonto, kas räägiksid sellest veid täpsemalt?
- Hetkel teeme TV7s ühe pooletunnise telesaate nädalas.
Seda on tehtud 7 -8 aastat.
Jätkame sarnase saatevalikuga.
Alustame mõne tunniga päevas.
Jätkame endiselt ka TV7s esmaspäevaõhtuseid saateid.
Planeerime rahvusvahelist kanalit,
kuhu tehakse saateid meie erinevatelt misjonipõldudelt.
Misjonipõldudel tehakse saateid ka kohalikes keeltes omale rahvale.
Indias on teletööd juba tehtud,
muuhulgas isegi õpetussaateid rahvuslikule kanalile.
Meie India pastorid on mures sealse kristliku teletöö pärast.
Indias on mitmeid kanaleid, kuid seal kuuleb palju eduteoloogiat
ja keskendutakse imedele.
Vähe on õpetust ja sõnumit, mis juurutaks inimesi Kristusse,
kinnitaks neid ja teeks neist tõelisi Kristuse jüngreid.
Meie ettevõtmine toetab ka suurt väljakutset Indias
ning loob võimalusi seal.
Malawis, ühes Aafrika vaeseimas kolkas,
tegutseb One Way küla,
kus Marianne Raatikainen-Masamba alustab telesaadetega nö põõsas.
Sealt ootame vahvaid saateid otse misjonipõllult.
Seda näitame eri maailma paigus lisaks kodumaistele saadetele.
Kanali mõte on selles,
et saated on esmakordselt eetris küll teatud päeval ja kellaajal,
kuid neid võib internetis vaadata mis tahes sobival ajal,
kasvõi keset ööd.
Nii teenib see inimesi erinevais maailma paigus,
sidumata kedagi mingi konkreetse eetriajaga.
NetiTV on tänapäeva sõna.
TV1, MTV ja paljud teised kanalid on kolinud internetti.
Kogu maailmas käib suur pööre.
Rahvuslikud ainuõigusega kanalid hakkavad ajalukku minema,
kogu telemaailm kujuneb ümber.
Käib kõva võitlus reklaami pärast.
Google'gi on sisenemas telemaailma ja alustab oma saadetega.
Samuti ka paljud teised suurfirmad.
Käib võitlus reklaamirahade pärast.
Meie ei osale sel rindel raha pärast.
Meil on hinnalisem ülesanne: meil on sõnum.
Tahame võitluses osaleda,
kuna meil on ülesanne ja nägemus Jumalalt,
ning tahame seda teostada teletöö kaudu.
- Nägemus on võimas. See vajab ilmselt tohutut arsenali.
Kuidas selle vajadusega kavatsetakse toime tulla?
- Meil on õnneks pikk teletöökogemus ja palju asjatundlikke inimesi.
Meil on know-how, stuudio ja tehnika,
ning suur publik, kes meid tunneb, ja teab, mida esindame.
Selles mõttes pole lähtekoht kujuteldamatult raske.
Väljakutse on siiski suur.
Õnneks on aastatega kogunenud juba palju materjali misjonipõllult.
Meil on produtsente ja kogenud jumalariigi töötegijaid.
Meil on toimetajaid ja teemasid ning meil on ühine nägemus,
mis ühendab nii meid siin Soomes kui mujal maailmas.
Seetõttu pole astumine nii suure väljakutse poole võimatu,
kuid möönan, et eks see üks hull mõte on.
- Teiseks meenub alati raha.
Kuidas sinu arvates lahenevad rahalised vajadused?
- See on ususamm, nagu kogu One Way töögi.
Meil tegeleb teletööga mõnikümmend vabatahtlikku.
Vabatahtlikkus on võtmesõnaks ka teletöös.
Meil teeb hulk inimesi kogu südamest tööd ilma palgata.
See võimaldab asju, mida oleks muidu võimatu rahastada.
Meil on kindlasti majanduslikke väljakutseid -
vajame uusi seadmeid, uusi inimesi.
Hakkame töö kõrvalt koolitama montööre, operaatoreid ja tõlke.
Usun, et saame selle masina eestpalvetajate toel
ja sponsorite abil käima.
- Räägi veidi saadete sisust.
- Olulisim on ilmselt õpetus, nii et jätkame sellega,
kuid palju suuremas mastaabis.
Tuleb palju värvikaid õpetussaateid
ja edastame vaimset sisu mitmetel erinevatel viisidel.
Hakkame näitama huvitavaid misjoniteemalisi saateid
erinevaist maailma paigust; räägime, mis maailmas toimub;
seisame maailma eri paigus kannatava koguduse kõrval.
Teavitame eri maade võitlustest
ja räägime, milline on kristlus seal, kus kirikut taga kiusatakse.
Loome ka palvesaateid,
kus õhutame inimesi koos meiega palvetama.
Usun, et meil kuuleb ka kõnekaid vaimse muusika saateid,
ja palvesaateid, nii et üsna lai tervikprogramm,
mida tehakse lisaks Soomele ka mujal maailmas.
- Kuidas on lood tähtaegadega? Millal teletöö lahti läheb?
- Hetkel ehitatakse seadmeparki, algab personali koolitamine.
Otsime erinevaid spetsialiste ja hakkame raha koguma.
Tahame avada kanali 2014. a jooksul.
Varaseimaks tähtajaks võiks olla järgmine kevad.
Teavitame sellest täpsemalt kõigis oma infokanalites,
kui töö käima läheb.
- Aitäh, Tapani. Räägime sellest ilmselt veel.
Nüüd õpetusosa juurde.
Tapani Suonto teemaks on "Mooses ja madu".
Täna näeme õpetuse 1. osa.
One Way Pühapäevapidu pühapäeviti kell 12 Helsingis.
2. Moosese raamat 4. ptk - Ja Mooses vastas ning ütles:
Aga kui nemad mind ei usu ja mu sõna ei kuula, vaid ütlevad:
Issand ei ole ennast sulle ilmutanud?”
Siis Issand küsis: Mis see on, mis sul käes on?”
Ta vastas: Kepp.” Ja tema ütles: Viska see maha!”
Ta viskas selle maha ja see muutus maoks.
Ja Mooses põgenes selle eest. Ja Issand ütles Moosesele:
Siruta oma käsi ja haara temal sabast,” -
ja ta sirutas oma käe ning võttis temast kinni,
ja see muutus ta pihus kepiks -
et nad usuksid, et sulle on ennast ilmutanud Issand,
nende vanemate Jumal, Aabrahami Jumal, Iisaki Jumal
ja Jaakobi Jumal!”
Kui Jumal kord Moosesega rääkis, tahtis ta esmalt vastu hakata.
"Nad ei usu mind. See ei toimi."
Meil, inimestel, on raske Jumalat usaldada.
Meil on raske tegutseda nii nagu Jumal õhutab meid toimima.
Otsime pigem muid lahendusi ja võimalusi,
kui teeme hulljulgelt seda, mida Jumal käseb.
See oli Moosesele raske ja on meilegi tänapäeval raske,
kuna oleme niivõrd väiksed.
Jumal küsis Mooseselt, mis tal käes oli.
Issand kasutas Moosest nii nagu ta oli.
Relvaks piisas kepist, millega ta lambaid karjatas.
Selle abil pidi ta vabastama kogu Iisraeli,
sellega tuli mõista kohut terve Egiptuse üle,
selle abil tuli merest läbi minna, selle abil tuli kaljust vett anda.
Mooses oli karjane ja nii kõlbas ta suureks missiooniks.
Midagi muud polnud vaja. Ei mingeid muid vahendeid,
kui Mooses sellise inimesena nagu ta oli.
Inimestele ta tingimata ei kõlvanud, kuid Jumalale kõlbas.
Kõige hinnalisemateks ülesanneteks
kasutab Jumal kõige viletsamaid relvi.
Ta kasutab keppi, pasunat, lingu
või väikse, tähtsusetu inimese vaikselt sosistatud palvet.
Neid kasutab Ta oma relvana.
Inimesed seavad tähtsatele töödele hiilgavad eksemplarid.
Nii on alati olnud ja nii see alati jääb.
Seda püütakse tihti ka koguduses teha.
Jumal tegutseb teisiti.
Ta võib kasutada kõrvitsat või kuuma idatuult.
Kui tahad Tema kasutuses olla, unusta kõik hiilgus ja au.
Sellisena Jumal sind ei vaja.
Ta vajab sind sellise inimesena, nagu sa ausalt ja ehtsalt oled.
Jumal kasutas Moosest sellisena nagu ta oli,
Jumal kasutab sindki just sellisena nagu sa hetkel oled.
Mooses oleks ehk soovinud midagi suurt ja imelisemat,
mõnd tohutut olukordade muutust,
kus inimene ei peaks enam kõrbekuumuses punnitama.
Ehk ootas ta üleloomulikku autoriteeti,
mingit suurt võimu, sõjavankritega armeed,
tuhandeid hiilgavaid mõõku ja odasid,
mis sunniks kõik hirmust ja austusest kummargile,
kuid Jumal kasutas nõtrust.
Ta ei andnud Moosesele midagi uut, vaid kasutas tema nõrkust.
Mooses oli karjane.
Karjaseamet oli Iisraelis kõige halvustatum ja viletsaim töö.
Just nii Jumal ta valiski.
Sinagi loodad ehk midagi suuremat ja imelisemat
ja mõtled: Kui Jumal tegutseks kunagi vaid suuremalt
minu kaudu või meie koguduse kaudu,
küllap Ta muudaks kõike ning tooks midagi suurt ja vägevat.
Tahan täna taas kord öelda, et Jumal pole sulle,
ega meie kogudusele ega tervele One Way Missionile
planeerinud säravaid mõõku ega odasid.
Ta valis meid sellistena nagu oleme
ja sellistena Ta meid kuni lõpuni ka kasutab.
See tähendab seda, et just sinul on kõik, mida vaja.
Kõik, mida sa vajad, on sinu nõrkus.
Seda Jumal kasutabki.
Ta näitab su enda jõuetuses Oma jõudu, au ja suurust.
Jumal ei tee meist, oma lastest, kunagi supermehi,
keda kõik imetlevad,
vaid inimesed, kes austavad Jumalat nii nagu nad on.
Nii kasutas Ta kunagi Moosest, Taavetit, Jesajat, Jeremijat,
Iiobit, Paulust, Peetrust, Johannest ja paljusid teisi.
Jeesus ütles kord ise:
Igaüks võtku oma rist ja järgigu mind.
See on lähtekohaks jumalateenistuses,
Jumala imede juurde, jumalariigi kordaminekutesse,
kui võtame selle valusa risti
ning hakkame seda väikeste ja nõtrade inimestena kandma,
ootamata midagi muud kui seda, et Jumal oma väge näitab.
Ta kasutab ristikandjat.
Ta võtab meie risti, isegi kõige raskema,
ja muudab selle imeks.
Ta austab End seal, kus kantakse risti.
Jumala maailmais pole muud teed kui risti tee.
Paulus ei öelnud kunagi:
Mina istutasin ja Apollos katsus.
Ta ütles: Mina istutasin ja Apollos kastis.
Igaüks meist võib olla kastja.
Sa ehk pole istutaja, kuid sa võid olla kastja.
Sa võid kasta tasaste palvetega, armastades ligimesi,
toetades ja lohutades, enda omast ohverdades.
Sa võid kasta maad, kuhu külvatakse Jumala sõna.
Sa võid olla Jumala relvaks just nii nagu oled.
Sellisena Jumal sind oma tööle kutsubki,
sest Ta on valinud sind.
Sa kuulud selle koguduse hulka,
kelle seas Jumal end täna ilmutada tahab.
Piibel ütleb: Jumal ütles: Viska see maha!”
Ta viskas selle maha ja see muutus maoks.
Ja Mooses põgenes selle eest.
Madu kujutab Piiblis hingevaenlast.
Mooses ehmus ja põgenes mao eest.
Issanda töös peame tihti lähedalt ja üllatuslikult ka madu vaatama.
Seal, kus tegutseb Jumal, sisiseb ka madu.
See võib ilmneda nii üllatavalt ja hirmutavalt,
et inimene taganeb ja põgeneb selle eest hirmus.
Jumalariigi töö on võitlus mao vastu.
Mitte inimese vastu, ei liha ega vere, vaid mao vastu.
Madu ei tulnud Moosesele vastu tema eksiteedel,
kui Mooses pattu tegi,
vaid ta kohtas madu Jumala kuningriigi töös,
kui ta teenis Issandat.
Kui Mooses käis Jumala tahtes ja tegi Jumala tegusid,
siis ilmus ka madu.
Hingevaenlasel pole midagi viga, kui kogudus vaid paigal istub.
Kui see aga liikvele läheb, astub usus ja Jumala tahtes edasi,
ärkab madu ja asub oma tööd tegema.
Kogudus, mis hoolib ligimesest, teeb konkreetset halastustööd,
kuulutab evangeeliumi maailma äärteni,
õpetab Jumala sõna ja teeb kõik, et sünniks tõelisi jüngreid,
peab kohtuma ka mao ja tema väega.
Nii on see alati olnud ja nii on see tänagi.
Kui sa pole kunagi madu kohanud,
pole sa ehk kunagi Jumala plaanides oma kohta võtnud.
Hingevaenlane ei osuta vastupanu istuvale kogudusele ja selle liikmeile.
Kogudus võib rahus istuda,
peaasi, et see ei ärka ega asu tegutsema.
Kui me siin One Way Missionis koos erinevates tööharudes võitleme,
ärgem imestagem, kui mitmesugust vastuseisu kohtame.
Üllatavaid raskusi ja vastuolusid, ohte ja ähvardusi,
mis üha uuesti ilmuvad, tihti sealt, kust oodatagi ei oska.
Ärgem imestagem.
Olen inimestega vesteldes vahel märganud,
et mõned neist mõtlevad, kas One Way's on midagi valesti,
kui seal nii palju võitlemist on.
Meid on riisutud ja röövitud, pekstud ja kohtusse kaevatud,
mustatud ja ähvardatud, on olnud haigusi, majandusraskusi,
kriitikat ja kõike muud võimalikku on need 30 aastat meie töös olnud.
Madu on tõeline ega nõustu puhkama,
kui meiegi ei puhka, vaid teeme seda,
milleks Jumal meid kutsub.
Seepärast tahan öelda: Ärgem imestagem!
Raskused pole märk Jumala hülgamisest,
vaid Jumala teenimisest.
Seal, kus tõeliselt, kogu südamest elavat Jumalat teenitakse,
on alati võitlusi.
Kui teeniksime vaid ennast, poleks meil tingimata raskusi.
Vaevalt siis ka One Way Mission olemas oleks
ja kõik see väljakutseterohke töö, mida teeme.
Töö, mida iga päev hommikust õhtuni teeme,
on tõeline sõda ja selles on sindki vaja.
Sind, kes võid olla istutamas ja kastmas.
Ja Issand ütles Moosesele:
Siruta oma käsi ja haara temal sabast,” -
ja ta sirutas oma käe ning võttis temast kinni,
ja see muutus ta pihus kepiks.
Madu, keda Mooses kohtas, oli ohtlik.
Madu, kellest teile räägin, on alati ohtlik.
Asi pole lastemängus, vaid tõelistes sõdades,
kus on tihti tegemist elu või surma küsimusega.
Jumal ei õhutanud Moosest mao eest põgenema,
vaid selle sabast kinni haarama.
"Ära karda, Mooses! Ära muretse tagajärgede pärast!
Tee, mida ütlen ja sind tegema õhutan!
Ära muretse millegi muu pärast! Tee vaid seda, mida Mina ütlen!
Sellest piisab."
Kui Mooses tegi, mida Püha Vaim õhutas,
näitas Jumal oma au ja suurust.
Mooses ei demonstreerinud oma au.
Ta oli selles olukorras lausa nõrkuse etalon,
täiesti relvitu ja jõuetu.
Jumal tuli kohale. Jumal ise näitas oma au.
Jumal pole kunagi huvitatud sinu aust.
Ta tahab maailmale oma au näidata.
Ta teeb seda alati,
kui me omas jõuetuses ja nõtruses kuulekad oleme,
ning teeme, mida Püha Vaim meid tegema õhutab.
Kui me keset nõtrust teeme, mida Jumal tahab,
osutab Jumal oma au.
Nõrkust on vaja selleks,
et Jumal võiks tegutseda oma au kaotamata.
Seepärast ei tegutse Jumal kunagi mujal kui keset nõrkust.
Iga tõeline jumalasulane, kes on näinud Jumala tegutsemist,
võib sellele allkirja anda.
Mida enam Jumal teeb,
seda nõrgema ja jõuetumana me end tihti tunneme.
See on tänaseks kõik.
Tapani jätkab samal teemal nädala pärast.
Kohtumiseni! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri